b'\n_START_ARTICLE_\nKong Atle\n_START_PARAGRAPH_\nKong Atle er en litter\xc3\xa6r karakter sannsynligvis basert p\xc3\xa5 den historiske Atilla huneren. Han opptrer flere steder i den norr\xc3\xb8ne middelalderlitteraturen i forbindelse med tradisjonen rundt Sigurd F\xc3\xa5vnesbane, for eksempel i Atlekvadet, som er en del av Den eldre Edda, og i Atlem\xc3\xa5l nedskrevet p\xc3\xa5 Gr\xc3\xb8nland. Han er ogs\xc3\xa5 en sentral karakter i den mer fellegermanske tradisjonen via det tyske helteeposet Nibelungenlied. I Volsungesaga beskrives han som \xc2\xabein grimm mann stor og svart, men drusteleg og den st\xc3\xb8rste hermann\xc2\xbb, men beksrivelsen st\xc3\xa5r i noe kontrast til annenh\xc3\xa5ndsbeskrivelsen til den historiske Atilla vi finner i Jordanes som kort av vesen. Atle er i det germanske kildekorpuset bror av skjoldm\xc3\xb8en Brynhild, som senere sammen med Sigurd F\xc3\xa5vnesbane blir mor til \xc3\x85slaug, eller Kr\xc3\xa5ka. I den islandske fornaldersagaen Ragnar Lodbroks saga gifter seg med Ragnar Lodbrok og blir med ham mor til Ivar Beinlause, if\xc3\xb8lge tradisjonen grunnleggeren av York, og Sigurd Orm-i-auga som blir forfader til Harald H\xc3\xa5rfagre p\xc3\xa5 morssiden, alts\xc3\xa5 store, viktige karakterer i det norr\xc3\xb8ne legendariske kulturlandskapet.\n_START_SECTION_\nAtle i Volsungesaga\n_START_PARAGRAPH_\nGudrun, Sigurd F\xc3\xa5vnesbanes enke, og senere Atles kone, har en dr\xc3\xb8m som blir tydet av Brynhild, Sigurds forlovede, men Grimhild, Gudruns mor, forhekser ham til \xc3\xa5 glemme henne og heller gifte seg med datteren sin. Sp\xc3\xa5dommen g\xc3\xa5r ut p\xc3\xa5 at Gudrun vil miste mannen sin for s\xc3\xa5 \xc3\xa5 f\xc3\xa5 Atle til ekte, men at hun ogs\xc3\xa5 vil miste br\xc3\xb8drene sine og deretter drepe Atle selv. Som sp\xc3\xa5dommer flest i sagalitteraturen fungerer den som litter\xc3\xa6rt virkemiddel og frampek. Etter Sigurd faller blir hun gitt til Atle, mot sin vilje, \xc2\xabMen aldri lagde ho hugen til honom, og liti blidka var det i samlivet deira.\xc2\xbb_NEWLINE_N\xc3\xa5r Atle s\xc3\xa5 dreper br\xc3\xb8drene til Gudrun, Gunnar og Hogne, i jakt p\xc3\xa5 rikdommene etter Sigurd har hun f\xc3\xa5tt nok. Hun skj\xc3\xa6rer over strupen p\xc3\xa5 begge s\xc3\xb8nnene hun hadde med Atle som hevn, og senere, sammen med Hognes s\xc3\xb8nn Nivlung, stikker hu et sverd gjennom brystet hans mens han sover og brenner ham deretter inne med hele hirden sin.'